text: Hash-bilist fældede sig selv
  12 april 2018 kl. 19.44
  Bilist talte i håndholdt telefon og blev standset af politipatrulje. Betjentene fandt 327 gram hash i bilen.
  Hvis man ikke har rent mel i posen, så er det fornuftigt at holde lav profil - hvis man vil undgå at skabe opmærksomhed hos ordensmagten.
  Det glemte en bilist ved Aabenraa alt om torsdag aften, da han valgte at tale i håndholdt mobiltelefon under kørslen. Det bemærkede en af politiets hundepatruljer og standsede bilisten. Betjentene fik mistanke om narkokørsel og ransagede bilen. Det viste sig at være en god idé, da bilisten havde medbragt 327 gram hash i bilen.
  En hundepatrulje ved Aabenraa bemærkede en bilist som benyttede håndholdt mobiltelefon (tænk, at det stadig sker). Bilen bragt til standsning. Her fik de  mistanke til narkokørsel og ved ransagning af bilen blev der fundet 327 gram hash. Vagtchefen. #politidk
  
  